AWC วิ่งแรง 3% โบรกแนะ “เก็งกำไร” ลุ้น Q4/65 สดใส รับธุรกิจให้เช่า-โรงแรมฟื้น
AWC วิ่งแรง 3% ราคาแตะ 6.05 บ. โบรกแนะ “เก็งกำไร” ลุ้นงบไตรมาส 4/65 สดใส หลังธุรกิจให้เช่า-โรงแรมฟื้น รับท่องเที่ยวขยายตัว-ไฮซีซั่น
AWC วิ่งแรง 3% โบรกแนะ “เก็งกำไร” ลุ้นงบไตรมาส 4/65 สดใส หลังธุรกิจให้เช่า-โรงแรมฟื้น รับท่องเที่ยวขยายตัว-ไฮซีซั่น
23 ก.พ. 2566

ผู้สื่อข่าวรายงานว่า วันนี้ (23 ก.พ.66) ราคาหุ้นบริษัท แอสเสท เวิรด์ คอร์ป จำกัด (มหาชน) หรือ AWC ล่าสุด ณ เวลา 15:41 น. อยู่ที่ระดับ 6.05 บาท บวก 0.20 บาท หรือ 3.42% สูงสุดที่ระดับ 6.05 บาท ต่ำสุดที่ระดับ 5.85 บาท ด้วยมูลค่าซื้อขาย 352.67 ล้านบาท

ทั้งนี้บล.เมย์แบงก์ (ประเทศไทย) ระบุในบทวิเคราะห์ แนะนำ “เก็งกำไร” แนวต้าน 6.45 บาท แนวรับ 5.90 บาท คาดกำไรปกติไตรมาส 4/65 ที่ระดับ 250 ล้านบาทแรงหนุนจากธุรกิจโรงแรมที่อัตราการเข้าพักจะเร่งตัวแตะระดับ 65% และ RevPar ดีขึ้นในช่วง High Season เพิ่มขึ้น 25% เมื่อเทียบจากไตรมาสก่อน ในขณะที่การฟื้นตัวของกลุ่ม Luxury เร็วกว่าคาดและได้อานิสงค์จากการปรับราคาขึ้น 15-20% / การให้ส่วนลดค่าเช่าลดลง
ส่วนบล.กรุงไทย เอ็กซ์สปริง ระบุว่า Consensus คาดกำไรปี 66 เติบโตถึง 316.11% สู่ระดับ 3,585 ล้านบาท จากการฟื้นตัวของธุรกิจโรงแรมและสานักงานให้เช่า